section_heading: Odlike
paragraph_text: mini|lijevo|<center>Slika praseta u zoološkom vrtu u Londonu iz 1883. godine. Pigmejske svinje su duge od 55 do 71 cm i imaju visinu od tek 20-30 cm s repom od oko 2,5 cm. Teške su od 6,6 do 11,8 kg i imaju tamno smeđe do crnog krzna. Prasad se rađaju sivo-ružičasta i postaju smeđa sa žučkastim prugama duž tijela. Glava im se oštro sužava i imaju malenu krijestu grive na čelu i stražnjoj strani vrata. Odrasli mužjaci imaju vidljive očnjake s obje strane usta. Žive oko 8 godina, a spolno su zreli s jednom do dvije godine života. Kote se sezonski prije sezone monsuna i to donoseći na svijet 3 do 6 praščića nakon gastacije od 100 dana. U divljini prave malena gnijezda kopajući malene jarke i pokrivajući ih vegetacijom. Tijekom vrućina provode dan u ovim gnijezdima. Hrane se korijenjem, lukovicama, insektima, glodavcima i malim reptilima.